Diari Oficial de la Generalitat Valenciana


Sumari del DOGV 6487, del 24-03-2011 (2011/3308)

ORDE 13/2011 de 7 de març, de la Conselleria d'Educació, per la qual es convoquen ajudes per a la construcció, l'ampliació i l'equipament d'escoles de primer cicle d'Educació Infantil, que suposen la creació de noves places escolars públiques.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6487

Data del DOGV
:   24-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3308


Data del document
:   07-03-2011

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 13/2011 de 7 de març, de la Conselleria d'Educació, per la qual es convoquen ajudes per a la construcció, l'ampliació i l'equipament d'escoles de primer cicle d'Educació Infantil, que suposen la creació de noves places escolars públiques. [2011/3308]
L'article 12 de la Llei Orgànica 2/2006, de 3 de maig, d'Educació (BOE núm. 106, de 4 de maig), definix l'Educació Infantil com una etapa educativa, de caràcter voluntari, que atén xiquets i xiquetes des del naixement fins als sis anys.
Així mateix, l'article 15 de l'esmentada llei establix que les administracions públiques promouran un increment progressiu de l'oferta de places de titularitat pública en el primer cicle de l'Educació Infantil i coordinaran les polítiques de cooperació entre estes i les corporacions locals i entitats privades sense finalitat de lucre per a assegurar una oferta educativa en este cicle.
D'altra banda, l'article 9 de la Llei Orgànica d'Educació determina que l'Estat incentivarà programes de cooperació territorial a fi d'assolir els objectius educatius de caràcter general, així com contribuir a la solidaritat interterritorial i a l'equilibri territorial en la compensació de desigualtats.
En compliment d'este article 9 de la Llei Orgànica d'Educació, a fi d'establir els mecanismes de col·laboració necessaris, el Ministeri d'Educació i la Generalitat, a través de la Conselleria d'Educació, per tercer any, dins del Pla d'Impuls a l'Educació Infantil Educa3, han firmat un conveni en data 29 de desembre de 2010, per a finançar la creació de places escolars públiques del primer cicle d'Educació Infantil en l'àmbit territorial de la Comunitat Valenciana en els anys 2011 i 2012.
En la mateixa línia marcada per la Llei Orgànica d'Educació, la Conselleria d'Educació ha publicat en els últims anys diverses ordes de convocatòria, en alguns casos d'ajudes per al manteniment de guarderies infantils, per a impulsar la seua transformació en centres docents i, en altres casos, subvencions a l'escolarització dels alumnes de fins a tres anys d'edat, per mitjà del finançament de places escolars en els centres d'Educació Infantil de primer cicle. L'objectiu comú d'ambdós convocatòries d'ajudes és aconseguir una major oferta de places escolars en este tram d'edat que facilite la conciliació de la vida familiar i laboral i, al mateix temps, aconseguir un servici educatiu de qualitat i avançar en la compensació de les desigualtats.
La demanda de places en el primer cicle d'Educació Infantil ha crescut en els últims anys, per la qual cosa, a més de mantindre les ajudes que s'estaven concedint, és necessari incrementar l'oferta pública de places escolars per mitjà de la col·laboració institucional de l'Estat, Generalitat i entitats locals.
Per les raons anteriorment exposades, la Conselleria d'Educació, amb la col·laboració econòmica del Ministeri d'Educació, convoca ajudes dirigides a les entitats locals per a la construcció i l'equipament de noves escoles infantils o l'ampliació de les ja existents.
La convocatòria es realitza de conformitat amb el que establix el Decret Legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat Valenciana, d'acord amb la Llei 38/2003, de 17 de novembre, General de Subvencions i amb el Reial Decret 887/2006, de 21 de juliol, pel qual s'aprova el Reglament General de Subvencions.
Per tot això, i en virtut de les facultats que em conferix l'article 47.3 del text refós de la Llei d'Hisenda Pública de la Generalitat Valenciana, i vista la proposta del director general d'Ordenació i Centres Docents, amb data 2 de març de 2011, i de conformitat amb esta,
ORDENE
Primer
A fi de promoure un increment en l'oferta de places públiques en el primer cicle d'Educació Infantil, és objecte d'esta orde regular i convocar ajudes a ajuntaments, mancomunitats de municipis i diputacions provincials destinades a la construcció, l'ampliació i l'equipament d'escoles infantils de primer cicle d'Educació Infantil, per tal de finançar gastos d'inversió dels exercicis 2011 i 2012.
Segon
Aprovar les bases per les quals es regix esta convocatòria, incloses en l'annex I d'esta orde, així com el model d'instància, que s'inclou com a annex II, i la resta d'annexos.
Tercer
El finançament de les ajudes convocades per esta orde tindrà caràcter finalista, per mitjà d'aportació econòmica del Ministeri d'Educació, d'acord amb el conveni subscrit entre este ministeri i la Generalitat de la Comunitat Valenciana, amb data 29 de desembre de 2010, per al finançament de places públiques del primer cicle d'Educació Infantil.
La dotació econòmica de les ajudes convocades se sufragarà amb càrrec al pressupost 2011, en la quantia de 9.000.000 d'euros, aplicació pressupostària 72.90.38.959.95.0, crèdits finalistes de la línia de subvenció T7434, Ajudes infraestructures primer cicle EI (0-3).
L'esmentat import podrà ser incrementat com a conseqüència d'una generació, una ampliació o una incorporació de crèdit que no requerirà d'una nova convocatòria, de conformitat amb el que preveu l'article 58, apartat 2, lletra a), punt quart del Reglament de la Llei General de Subvencions.
Quart
Esta convocatòria, de conformitat amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre), està exempta de notificació a la Comissió Europea per no ser-li aplicable l'article 107, apartat 1 del Tractat de Funcionament de la Unió Europea, en la mesura que no afecta els intercanvis comercials entre els estats membres.
DISPOSICIONS FINALS
Primera
S'autoritza les direccions generals de Règim Econòmic i d'Ordenació i Centres Docents perquè, en l'àmbit de les seues competències, adopten les mesures necessàries per l'aplicació d'esta orde.
Segona
Es delega en el director general d'Ordenació i Centres Docents la facultat de concedir o denegar estes ajudes i se l'autoritza perquè dicte les resolucions necessàries per a l'execució d'esta orde. A més, se l'autoritza perquè dicte resolucions que complementen o modifiquen les resolucions anteriors en cas de necessitat, d'acord amb l'article 19, punt 4, de la Llei General de Subvencions segons el qual «tota alteració de les condicions tingudes en compte per a la concessió de la subvenció, i en tot cas l'obtenció concurrent d'altres aportacions fora dels casos permesos en la norma reguladora, podran donar lloc a la modificació de la resolució de concessió, en els termes establits en la normativa reguladora de la subvenció».
Així mateix, es delega en el director general d'Ordenació i Centres Docents la resolució dels expedients de reintegrament que siguen pertinents, les resolucions de desistiment i se l'autoritza per a l'ampliació dels terminis de presentació d'instàncies quan es considere aconsellable per al desplegament i l'execució d'esta orde, d'acord amb l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
Tercera
Esta orde produirà efectes des de l'endemà de ser publicada en el Diari Oficial de la Comunitat Valenciana.
De conformitat amb el que establixen els articles 107,116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta orde, que posa fi a la via administrativa, es podrà recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de ser publicada.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada.
València, 7 de març de 2011
El conseller d'Educació,
ALEJANDRO FONT DE MORA TURÓN
Annex I
Bases de la convocatòria
Primera. Objecte i àmbit de la subvenció
A fi de promoure un increment en l'oferta de places públiques en el primer cicle d'Educació Infantil, és objecte d'esta orde regular i convocar ajudes a ajuntaments, mancomunitats de municipis i diputacions provincials destinades a la construcció, l'ampliació i l'equipament d'escoles infantils de primer cicle.
Estes ajudes tindran naturalesa jurídica de subvenció pública amb càrrec a fons finalistes i estaran destinades al finançament parcial dels gastos d'inversió per obres i equipaments subvencionats, sense que en cap cas puguen excedir el 50% del cost de construcció i equipament. L'administració titular de cada escola infantil aportarà la quantitat restant del cost total.
La subvenció concedida només es destinarà a finançar gastos d'obra civil i d'equipament corresponent a la creació de noves places escolars de titularitat pública. No se sufragaran gastos generats per la redacció del projecte tècnic, d'estudis de seguretat o els que es deriven de la direcció d'obra o proves geotècniques.
Es podrà finançar fins al 50% dels gastos d'inversió realitzats amb anualitat en 2011 i si és el cas 2012, encara que l'obra s'haja iniciat amb anterioritat, i sempre que la subvenció no supere els 5.000 euros per lloc escolar de nova creació; havent d'estar creada l'escola infantil i en funcionament abans del 31 de desembre de 2012.
El cost de la inversió s'obtindrà pel preu d'adjudicació de l'obra principal.
La quantitat subvencionada no variarà com a conseqüència de reformes del projecte inicial, preus contradictoris, millores, liquidacions o ampliacions, ni interessos de demora. Les circumstàncies descrites no suposaran cap obligació per a la Generalitat.
Segona. Sol·licitants i requisits
1. Podran participar en esta convocatòria d'ajudes els ajuntaments, les mancomunitats de municipis i les diputacions provincials que tinguen prevista o en fase d'execució la construcció de noves escoles infantils de primer cicle, ampliació d'espais en els centres infantils ja existents o equipaments que suposen la creació de noves places escolars o equipament d'estes escoles.
Per a poder ser beneficiari d'esta convocatòria, les sol·licituds hauran de reunir els requisits següents:
a) Disposar de l'informe favorable de la Direcció General d'Ordenació i Centres Docents, de la proposta d'instal·lacions i ús educatiu dels espais per a la creació, ampliació o modificació d'escoles infantils de primer cicle, amb anterioritat al 31 de maig de 2011 i de conformitat amb el Decret 2/2009, de 9 de gener, del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana (DOCV núm. 5932, de 14 de gener).
b) L'oferta educativa de cada projecte de creació d'una escola infantil serà com a mínim de tres unitats.
c) El projecte suposarà la creació de noves places escolars o equipament d'estes.
Els requisits anteriors es podran adaptar a les condicions particulars de les zones rurals on el volum de població infantil no permeta la creació d'escoles infantils de tres unitats. En estos casos caldrà ajustar-se al que disposa l'article 4, punt 3 i articles 13 i 14 del Decret 2/2009, de 9 de gener, del Consell.
2. Queden excloses d'esta convocatòria les corporacions locals els projectes de les quals es troben en algun d'estos casos:
a) Projectes de construcció o ampliació autoritzats amb caràcter provisional de conformitat amb el punt 2, de la disposició addicional segona del Decret 2/2009, de 9 de gener, del Consell, pel qual s'aproven els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, atés el caràcter provisional d'estos.
b) Projectes de construcció o ampliació que hagen sigut objecte de contracte de concessió d'obra pública.
c) Projectes que hagen sigut subvencionats en la convocatòria anterior.
Tercera. Requisits mínims de les escoles infantils de primer cicle
Les escoles infantils que impartisquen les ensenyances de primer cicle de l'Educació Infantil hauran de reunir els requisits mínims de les instal·lacions, titulació del personal i relació d'alumnat per unitat que establix el Decret 2/2009, de 9 de gener, del Consell.
Quarta. Publicitat
Serà obligació de les entitats beneficiàries de les ajudes regulades en esta orde donar a conéixer de manera inequívoca que es tracta d'una acció subvencionada pel Ministeri d'Educació, en col·laboració amb la Generalitat.
En la publicitat que es realitze en qualsevol mitjà de comunicació social sobre les actuacions derivades d'estos programes, es farà constar expressament que estos es duen a terme en virtut de la col·laboració establida entre el Ministeri d'Educació i la Conselleria d'Educació de la Generalitat.
L'ajuntament, la mancomunitat de municipis o la diputació provincial beneficiària d'estes ajudes es compromet a fer pública l'aportació de l'Estat en les informacions, convocatòries públiques, convenis amb altres institucions i cartells informatius d'obra, així com a mantindre, durant almenys 10 anys, l'esmentada informació en un lloc visible dels centres que han sigut construïts o ampliats.
Quinta. Presentació de sol·licituds, documentació i termini
1. Les sol·licituds, firmades pel president de l'entitat local corresponent, s'han de formalitzar segons el model que acompanya com a annex II la convocatòria, i s'han de dirigir a la Direcció General d'Ordenació i Centres Docents. Estos models de sol·licitud estan ubicats en la pàgina web .
Haurà de presentar-se una sol·licitud per a cada un dels projectes de construcció i equipament d'una escola d'Educació Infantil de primer cicle.
2. Les sol·licituds hauran d'anar acompanyades de la documentació següent:
a) Certificat de l'acord del ple de l'entitat local o de la junta de govern en què conste la sol·licitud d'ajuda que es pretén obtindre.
b) Certificat d'aprovació tècnica per l'òrgan municipal competent del projecte d'execució i, si és el cas, degudament visat pel col·legi professional (annex IV).
c) Certificació de l'anunci de licitació, o certificat de l'acord d'adjudicació, o còpia del contracte subscrit amb l'adjudicatari, en el qual conste detalladament l'import de l'adjudicació i desglossament d'anualitats.
d) Annex II.a) acompanyat de la següent documentació tècnica:
- Memòria explicativa de la intervenció objecte del projecte.
- Plànols d'emplaçament i plantes que indiquen superfícies, usos, alçats i seccions.
- Resum del pressupost del projecte de construcció o ampliació.
- Resum del pressupost d'equipament, firmat pel secretari de la corporació local. Ha d'anar acompanyat de les corresponents factures proforma.
e) Certificat del secretari de la corporació local, segons el model de l'annex V, en què conste:
La partida pressupostària i el caràcter plurianual o no del projecte d'inversió tant en construcció com en equipament.
Si s'han rebut ajudes o subvencions de l'administració autonòmica o estatal o d'altres ens públics o privats destinats a l'obra o a l'equipament per als quals es demana esta subvenció.
El compromís de dotar la futura escola infantil de la plantilla de personal establida en la legislació vigent.
f) Dades de domiciliació bancària (annex III). Este document haurà d'anar acompanyat d'un escrit segellat i firmat per l'entitat bancària on figure el compte i el titular.
Quan la sol·licitud no reunisca els requisits establits en esta orde o no s'adjunten els documents assenyalats en els paràgrafs anteriors, d'acord amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, es requerirà l'entitat sol·licitant perquè en el termini de deu dies esmene la falta o acompanye els documents preceptius, amb indicació que, si no ho fa així, es considerarà que desistix de la seua petició. En este cas, es declararà l'esmentat desistiment en la resolució de la convocatòria.
3. Les instàncies es presentaran en el Registre General de la Conselleria d'Educació, o en qualsevol altra forma establida en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. En cas d'enviament per correu certificat, la presentació de la sol·licitud en l'oficina de correus corresponent haurà d'efectuar-se en un sobre obert, a fi que en la capçalera del primer full de la instància es facen constar clarament el nom de l'oficina i la data, lloc, hora i minut de l'admissió.
5. El termini de presentació de sol·licituds serà de 30 dies naturals, a comptar de l'endemà de ser publicada esta orde en el Diari Oficial de la Comunitat Valenciana.
Sexta. Criteris de valoració
Els beneficiaris de les ajudes seran les corporacions locals que complisquen els requisits previstos en esta orde, per un import màxim del 50% del cost de la inversió i sempre que la subvenció no supere els 5.000 euros per lloc escolar de nova creació.
En cas que els imports de les ajudes corresponents a les sol·licituds excedisquen l'import global màxim assignat a esta convocatòria es procedirà al prorrateig de la quantia corresponent a la dita dotació pressupostària entre els distints beneficiaris, de conformitat amb l'article 22, punt 1, de la Llei General de Subvencions, en funció de la quantia de la inversió.
Sèptima. Comissió de valoració
1. L'examen i la valoració dels expedients presentats, així com la consegüent proposta de concessió i denegació de les ajudes, correspondrà a una comissió de valoració composta pels membres següents:
President:
- El cap de l'Àrea de Centres Docents de la Direcció General d'Ordenació i Centres Docents
Vocals de la Direcció General de Règim Econòmic:
- La cap de l'Àrea Econòmica i de Pressupostos
- La cap de l'Àrea d'Infraestructures
- La cap del Servici de Programació Econòmica i de Pressupostos
- El cap del Servici de Projectes i Construccions Educatives
Vocals de la Direcció General d'Ordenació i Centres Docents:
- La cap del Servici de Centres
- La cap del Servici de Títols, Beques i Ajudes a l'Estudi
Actuarà com a secretari de la comissió un funcionari de la Direcció General d'Ordenació i Centres Docents.
En cas de vacant, absència, malaltia o qualsevol altra causa legal, el règim de suplències serà el següent:
- El president de la comissió serà substituït pel cap de l'Àrea Econòmica i de Pressupostos de la Direcció General de Règim Econòmic.
- El secretari de la comissió serà substituït per un altre funcionari o funcionària de la Direcció General d'Ordenació i Centres Docents.
En tot el que no preveu el punt anterior, la comissió ajustarà el seu funcionament al que establix el capítol II, del títol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú sobre òrgans col·legiats.
Octava. Resolució
Una vegada realitzada la proposta de la comissió avaluadora sobre la concessió i la denegació de subvenció a les corporacions locals que no complisquen els requisits previstos en l'orde de convocatòria, el Servici de Títols, Beques i Ajudes a l'Estudi, com a òrgan instructor del procediment, elevarà al director general d'Ordenació i Centres Docents la proposta de resolució, el qual resoldrà per delegació del conseller.
1. En tot cas, la denegació de la subvenció ha de ser motivada i les raons han de fer-se constar en la resolució d'adjudicació.
2. El termini màxim per a resoldre serà de sis mesos a comptar del termini de finalització de presentació de sol·licituds.
Transcorregut el termini sense que hi haja resolució expressa, les corporacions locals interessades que hagen comparegut podran considerar desestimades les seues pretensions per silenci administratiu, de conformitat amb el que establix l'article 44.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener, i això sense perjuí de l'obligació legal de resoldre sobre la petició presentada.
3. De conformitat amb l'article 18 de la Llei de Subvencions, la resolució es publicarà en el Diari Oficial de la Comunitat Valenciana i en la pàgina web de la Conselleria d'Educació, .
La resolució de concessió determinarà l'import de la subvenció concedida.
4. L'import de la subvenció no podrà, en cap cas, ser de tal quantia que, aïlladament o en concurrència amb altres ajudes de qualsevol procedència, supere el cost real de la inversió per a la qual es concedix l'ajuda. Així mateix, l'import de la subvenció haurà de minorar-se en el mateix percentatge que resulte de l'adjudicació definitiva de l'obra del contracte principal en aquells supòsits en què en la data de presentació de sol·licituds no es dispose del certificat de l'acord d'adjudicació.
5. Tota alteració de les condicions tingudes en compte per a la concessió de la subvenció, i, en tot cas, l'obtenció concurrent d'altres ajudes, podrà donar lloc a la modificació de la resolució de concessió, o el desistiment sense efectes d'esta.
Novena. Obligacions de les entitats beneficiàries
De conformitat amb l'article 14 de la Llei General de Subvencions, els beneficiaris de la subvenció hauran de complir les obligacions següents:
1. Executar el projecte que fonamenta la concessió de la subvenció.
2. Justificar davant de l'òrgan que concedix el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.
3. El sotmetiment a les actuacions de comprovació que ha d'efectuar la Conselleria d'Educació de la Generalitat, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant tota la informació que li siga requerida en l'exercici de les actuacions anteriors.
4. Facilitar als òrgans competents, a requeriment d'estos, tota la informació econòmica, fiscal, laboral, tècnica i de qualsevol tipus que els siga sol·licitada, d'acord amb la normativa vigent, que siga necessària per a assegurar el bon fi de l'ajuda.
5. Assumir, com a mínim, l'aportació econòmica del 50% del cost total de la inversió de manera que es garantisca l'execució d'esta, així com les variacions pressupostàries que puguen originar-se com a conseqüència de la seua execució.
6. Comunicar a la Conselleria d'Educació, tan prompte com es conega, i en tot cas, amb anterioritat a la justificació de l'aplicació donada als fons percebuts, l'obtenció d'altres subvencions, ajudes, ingressos o recursos que financen el mateix objecte de la subvenció.
7. Donar a conéixer de manera inequívoca que es tracta d'una acció subvencionada pel Ministeri d'Educació en col·laboració amb la Conselleria d'Educació de la Generalitat.
8. Finalitzada l'obra, el beneficiari haurà d'aportar la certificació final d'obra i sol·licitar autorització d'obertura i funcionament de l'escola infantil en el termini màxim d'un mes des de la finalització d'obra, i en tot cas l'escola infantil objecte de subvenció haurà d'estar en funcionament abans del 31 de desembre de 2012.
9. Complir totes les obligacions que es troben previstes per al règim de subvencions i ajudes públiques i que els siga aplicable a la present orde, de conformitat amb el que disposen el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana i la Llei 38/2003, de 17 de novembre, General de Subvencions.
10. Conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte de les actuacions de comprovació i control.
11. Procedir al reintegrament dels fons percebuts en els supòsits previstos en l'article 37 de la Llei General de Subvencions.
La Conselleria d'Educació, a través de la Direcció General de Règim Econòmic i de la Direcció General d'Ordenació i Centres Docents, podrà demanar la informació necessària per a elaborar informes de seguiment.
Deu. Justificació i pagament de les subvencions
1. Justificació i pagament de la subvenció.
La justificació de la subvenció es presentarà davant de la Direcció General de Règim Econòmic de la Conselleria d'Educació, de la manera següent:
a) Justificació de la subvenció concedida per a la construcció i ampliació.
La subvenció per a les obres de construcció o ampliació es justificarà i serà efectuada per mitjà de certificació de l'obra subscrita pel tècnic competent i acceptada per la corporació local, d'acord amb el que establix l'article 47 bis 1.d) del text refós de la Llei d'Hisenda Pública de la Generalitat, així com les factures corresponents a la dita certificació d'obra.
Amb cada presentació de la justificació de construcció o ampliació s'adjuntarà el model normalitzat que acompanya esta orde com a annex VI.
La Conselleria d'Educació abonarà l'import que corresponga al percentatge de cofinançament recollit en la resolució de concessió sobre les obres efectivament realitzades.
En tot cas, la corporació local ha d'aportar la còpia del contracte d'adjudicació abans de la justificació.
b) Justificació de la subvenció concedida per a equipament.
La justificació de la subvenció per a l'equipament caldrà que es realitze mitjançant factures dels anys 2011 i 2012 degudament omplides i amb la conformitat del secretari de la corporació local.
Estes factures hauran d'ajustar-se a les factures proforma presentades en la sol·licitud amb el resum del pressupost per a equipament. Els béns podran ser substituïts per altres de similars o ser adquirits a altres empreses sense sobrepassar l'import de la factures proforma.
Amb cada presentació de justificants d'equipament s'adjuntarà el model normalitzat que acompanya esta orde com a annex VII.
La Conselleria d'Educació abonarà l'import que corresponga al percentatge de cofinançament recollit en la resolució de concessió sobre l'equipament efectivament adquirit, de manera que si augmenta l'import global d'equipament, no s'incrementarà el percentatge que corresponga abonar a la Conselleria i, si al contrari, aquell disminuïx, disminuirà en la mateixa proporció l'aportació de la Conselleria.
2. Termini de justificació de les ajudes
El termini per a justificar les ajudes concedides per tots els conceptes finalitzarà el 30 de novembre de 2011, i el 30 de novembre de 2012 per a les que tinguen caràcter plurianual i de conformitat amb l'article 29 del text refós de la Llei d'Hisenda Pública de la Generalitat Valenciana. L'incompliment d'este requisit donarà lloc a la pèrdua del dret a rebre la subvenció.
Onze. Causes de reintegrament
L'incompliment per l'entitat beneficiària de qualsevol dels requisits, condicions i la resta de circumstàncies que van donar lloc a la concessió de la subvenció, la variació de la finalitat de l'actuació, la falta de justificació total o parcial de l'acció i les altres causes previstes en l'article 37 de la Llei 38/2003, de 17 de novembre, General de Subvencions, donarà lloc a la incoació, per l'òrgan competent per a la concessió de les ajudes, del corresponent procediment, que podrà finalitzar, si és el cas, amb la revocació de la subvenció i l'obligació de reintegrament, total o parcial, de les quantitats indegudament percebudes i l'interés de demora, des del moment del pagament de la subvenció.
El procediment de reintegrament de subvencions s'iniciarà d'ofici per acord de l'òrgan competent, bé per iniciativa pròpia, bé com a conseqüència d'orde superior, a petició raonada d'altres òrgans o per denúncia. També s'iniciarà a conseqüència de l'informe de control financer emés per la Intervenció General de l'administració autonòmica.
En la tramitació del procediment es garantirà, en tot cas, el dret de la corporació local a l'audiència.
El termini màxim per a resoldre i notificar la resolució del procediment de reintegrament serà de 12 mesos des de la data de l'acord d'iniciació.
Les quantitats que s'han de reintegrar tindran consideració d'ingressos de dret públic als efectes del procediment aplicable a la cobrança.